c: text/html

text:
25 di Yuli, 2013 na Telecuracao e notisia grandi di 8’or di anochi: “Nos a portreta Tula, na e manera ku nos kier a portreta Tula….” Deklarashon di Dolph van Stapele e sinematografo, e pelikula Tula The Revolt.
Esensia di humiyashon nashonal ta ora un makamba na televishon ta bin bedeibu na ulandes kon abo komo YDK mester mira Tula. Violando e derechi di outo-determinashon kultural di filma bo heroe nashonal,
bo historia di e Holokousto Trans-Atlantiko ku ta di e Afro-Kurasolenjo of malu malu e Yu di Korsou krioyo. Den e simannan ku a pasa hende a purba di disenja un debate falsu den media kaminda ta pretende ku tin mag di falsifika historia purbando di desvia for di e hecho ku e YDK ta donjo di su historia. Media na Korsou inklusivo esnan ku ta yama nan mes independentista no ta yuda e kousa tampoko sufisiente, nan falta un grado solido dje konsenshi Afro-Karibenjo. Nan no ke purba di yega na un konosementu ku ta habri kaminda pa dekolonisa for di e podernan ulandes den bo mundu di arte. Un pais ku ta gatiando ku su outonomia politiko e mester tin un manego kaminda e yu di tera riba tereno di arte, musik, sine por tin tur herment i akseso na strukturanan di poder pa krea su mes industria kreativo pa Korsou sin metementu di influensianan neo-kolonial bou di un kapa artistiko.
Un grupo di historiado, antropologo, akademiko, aktivista atmirado ferfiente di Tula ku boka pero durante tur e 4,5 anja ku e produktornan di sine a progresa ku nan produkto di komersialisa i kapitalisa un historia sagrado no a protesta, no a buska formanan pa para e abominashon kultural of kambie na un manera ku si por a asepta e pelikula. E konsepto ku YDK ta e prome heredero di su propio historia, eksperiensa di pasado i esun prome ku tin ku kwide, proteha, dokumente i sigi borda riba su identidat pa forma i fortifika su unidat nashonal ta ketu bai un vishon kultural inkomprendibel i sin balor pa hopi.
Heroenan i martirnan di lucha pa abolishon i liberashon di sklabisadonan afrikano na Korsou di 5 di yuli 1750 na Hato ta keda eternamente grabá den nos memoria. (c) Eugene Godfried
Riba pantaya blanku Tula su karakter revolushonario a keda masakra for di e prome momentunan. Ta un insulto kaba ku nan a laga un Nigeriano-Britaniko deskonosi hunga e rol mas importante hasiendo mane ta tin niun aktor na Korsou of Ulanda ku por a hunga e pampel prinsipal pa un sine internashonal na ingles. Raymi Sambo un aktor biba na Ulanda ku a aserka e produktor Jeroen Leinders i bise ku ela perde un bon chens pa laga aktornan di Korsou briya dor di no duna nan e rolnan mas grandi. Leinders a reakshona bek bisando ku: “e ta un gai frustra paso e no a hanja e rol di Tula.” (http://www.vpro.nl/speel.program.27353700.html)
Den Leinders su mundu “pretu ku blanku no ta eksisti, e ta un diskushon sin sentido, e kos ei ta den kabes di hende. E pelikula no ta toka topiko di diskriminashon of kolo e ta bai pa sklabitut i segregashon. No tin odio entre katibu i blankunan pero un anhelo pa libertat.” E ta tin mester di un konsepto falsu bruha pa por a defende su proyekto. Privilegio blanku di ulandes ta hopi gagu den pronunsia e rasismo fini, ku ta asota e Yu di Korsou di desendensia Afrikano riba varios tereno na Korsou i na Ulanda. Djis wak e dokumentario ‘Curacao’ di 2011 of esun di NTR ‘Onder Elkaar (Hollandse Nieuwe). E ulandes na Korsou no ke pasa poder ekonomiko, finansiero, hudisial, huridiko over pa e YDK, e tin un karakter anti-dekolonial perkurando ku e yu di tera no por rigi su mes destino.
E rasismo ei ku mayoria no ta tribi di menshona ora riba bo mes initiativa komo un makamba sin konekshon kultural ta tofer ku integridat di Tula i kamaradanan komberti nan den gainan i muhenan inosente ku ke nan respet i dignidat humano via un manera pasifiko. Batiendo spiritunan ansestral di liberashon di un pueblo ku bulpes di mentira, bisti nan un trahe di pas siendo ku durante e ritual di awa di huramentu nan a los e gritu ku pa lunanan largu nan tabata anhela pa los pa bai e gera di “Vense o Muri”. Kiermen nan tabata na altura di tur e lantamentunan den nan sirkulo di islanan den Karibe i dispuesto pa perde nan bida i drama sanger pa bira hendenan liber.
Ora ta bon ta danki na nos i ora ta malu tambe ta nos, ora di felisidat ta nos i ora di tristesta ta nos. (c) Amos Balentien
Un simfonia di trasteria ta bula den nos kara ora hende ke splika ku e
produktornan a hasi un bon trabao. Esnan ku ta bisa esei a perde parti grandi di nan alma pretu, ta zumbi kolonisa ta purba bedei algu malu bon. Aki na Korsou bo tin YDK ku ta biba aki pero nan no ta eksperiensia bida for di tur huki aki. Nan konose Zuikertuintje pero no sa kwa yerba por kumpra na Marshe den Punda. Nan lo sinta bebe mojita’s nan St. Tropez pero no sa kon ta yega na City 2 Go. Diferensia grandi. Kiko ta para di dos makamba ku unu a hospeda pari anja aki dia e tabata hoben, e otro supuestemente tin kasi dos desena biba aki pero tur dos no por papia Papiamentu, a biba un bida sosial disfunkshonal proteha akinan den un ambiente blanku ulandes klase medio/haltu. E wowo spiritual pa eleva e konsenshi dje YDK via e pelikula nan no ta tin e. Nan no a mishi ku kurason di resistensia, nan no por a brasa e fervor di liberashon mental for di kolonialismo ulandes. Nunka nan a ankra den e venanan di Korsou su kultura, historia nan no a balora te pa sinti su alma ku profundidat. Bo ta mire den kasi tur esena, Tula ta keda mane un gai fofo pendeu ku nunka ta ke un revolushon, suerte a toke ora su frei a tende dos shon makamba ta papia ku Fransia a domina Ulanda i ku nan mester ta liber. Ora un makamba a keda mata kasi Tula ta kaka su karson di katuna. E ke pas, e ke pa e lantamentu bai na ordu, disiplina segun lei. Kiermen Jeroen Leinders ku yudansa di Afromerikano Curtis Hawkins a romantisa un Tula kobarde pendeu ku no ta kwadra ku e vishon dokumenta pa historiadonan Pachecho Domacasse i Charles Do Rego ku a kopera desgrasia karakter di Tula. E dos ‘outoridatnan’ a keda aserka pa e produktornan di Tula The Revolt pa konseho i verifikashon dje historia di 1795. Domacasse i Do Rego ku konsistensia a indika varios bja ku e lantamentu tabata organisa.
E produktornan den tur entrevista ta bisa ku nan no kier a faya ku e historia i nan debidamente a bute presis manera ela sosode historikamente. Malehempel den nan ser a soru ku tog a tornu na dje i ku malisia nan a konstrui un pelikula di enganjo kaminda Tula a hanje ta lanta forsa kontra sklabitut ulandes kontra su boluntat. E makambanan a laga mundu kere ku Tula i su kompanjeronan nunka a traha un strategia, nunka a plania un rebolishi na 1795, nunka tabata na altura di e lantamentu na Haiti na 1791 i e lantamentu na Coro, Venezuela guia pa Jose Leonardo Chirino na 1795 10 di mei flankea pa un YDK Jose Caridad Gonzales ku a libera su mes.
E momentu klave kaminda bo por midi e falta di spiritualidat Afrikano ta e esena di e ritual di awa di huramentu, einan spiritunan a prepara nan mes ku un bebida di kachu raspa ku yerbanan i seremonia spiritual pa bai den atake kontra nan opresornan pero enbes di esei bo ta mira un kos tur bruha ku batimentu tambu falsu, niun chapi ta chispa niun gritu di gera sklama na Papiamentu kemen un kos mal makambia, un brindis mitar krioyo frakasa mitar mane kalke un brindis na palasio di gobernado.
Den un pelikula basa riba un historia real bo por kambia kos chiki pero nunka bo por kambia e rais, e alma dje historia ku den e kaso di Tula tabata e alma revolushonario di e i su kamaradanan pa e lucha pa liberashon for di sklabitut bou di e opresor ulandes. E produktornan no a traha e sine aki ku amor pe YDK i su bataynan emansipatorio. Nan a asesina e alma di revolushon i ku karanan sin wesu bin bisabu ku esaki te historia ofisial ku un sneif di arte romantisa oropeano pa atrae mas publiko (blanku).
Buskando finansas pe pelikula a resulta difisil, e elite bjeew ku kapital no a duna kara i nan a bai Ulanda pa hanja gran parti di e plaka pa produkshon. E hierarkia di poder finansiero ku eksepshon di un par a sera porta snok snok, e bergwensa ku nan famianan den pasado a sklabisa hende por ta un herida muchu hundu ku no a kura ainda. E miedu ku kisas nan lo no ta tin kontrol riba e produkto finan tambe por a pisa den nan desishon di no kopera pero mirando e pelikula tog por bisa ku e danjo lo tabata kasi nihil te minimo.
No skonde Tula, skonde Tula ta igual ku skonde kara. Saka Tula, ban honra Tula awo. [c] Grupo Trinchera
Despues di tres siman ku a estrena e sine un historiado Surnameo Sandew Hira mester a sali na defensa di Tula, ela skibi un kolumno den un korant Surnam ku pa gran parti ta un kritika hustifika. Bergwensa si ta ku nos lidernan di Kas di Kultura, Museo Tula, NAAM, Plataforma Berdat Historiko, kulturistanan mayo, agentenan di lus, antropologonan, historiadonan, politikonan i tur sobra YDK ku sa dje historia no a figa posishon, un komunikado di prensa a keda saka pero no un deklarashon ofishal te pa tuma pasonan legal kontra e defamashon di Tula i su kamaradanan. Papiando na radio, dunando bo opinion den un korant ora nan a puntrabu no ta sufisiente komo lider, hende aki’fo ta perde konfiansa den e liderasgo ku no ta praktika lokwal e ta predika. Lagando bo heroe nashonal wordu pinta komo un ‘anti-kristu’ i bo no ta sali na defensa, na honor ku bo armanan di retaliashon na bo desposishon ta un bergwensa mayo i e vra tin ku bons bek riba nan skouru si e lidernan keda muchu kalmu riba e e sakrilegio kultural komete.
Varios hende ku ta boga pa independensia a desepshona apoyando e pelikula ku argumentunan kolonisa. Asina bo ta mira ku un independentista no ta garantia ku e ta kompronde konseptonan di konsenshi pretu, kreamentu di un industria sine pretu ku nan mes netwerk i strukturanan di poder i kon historia mester wordu konta pe e herederonan di un lucha ku lo kaba nunka.
Bo tin independentista ku no ta mira niun problema ku Zwarte Piet. Tin independentista i aktivista ku no a hole e huma kolonial den e pelikula.
Otronan den skina politiko manera Pueblo Soberano ku ya pa tres anja trai otro tin e kartera di kultura pero ta stret falta ku respet ku nan mes filosofia di soberania riba tereno kultural. Un nivel di mandatarionan siegu ku no por mira e importansia di asisti ku fondonan pa transmiti e konmemorashon di Tula i kamaradanan kada anja 17 di ougustus na Rif na radio i televishon pa plama e mensahe di resistensia i liberashon den tur kas ront Korsou yudando nan mes kousa politiko. Ridikulisando nan mes ideologia hasiendo nan mes kulpabel di boikotia e proseso di konstrui nos identidat nashonal.
Elia Isenia ku ta den e pelikula kantando un ratu tambe ta otro ehempel komo kulturista mayo emansipado ta kanta un Tumba trankil pa eks reina Beatrix na Awasa sin mira niun problema. Hasta a bai ofende bisando ku: “Hende no tin derechi di kritika paso nan niun a hinka un depchi den e pelikula.” Pret ta ku Elia a atmiti ku e tabata desapunta ora ela bai ne estreno, ela hanje muchu un ‘novela di amor’ ku sunchimentu pornada i yen kortamentu afo di esenanan ku lo a oumenta e spiritu di Papiamentu den kanto i sinti Afrikano durante e tempu ei pero e di: “Bai wak e tog, e tin bunita paisahe ta di nos shonnan.”
Ai un rosa riba un kadaver, no t’esei no ta mi dignidat, mi dignidat ma bringa pa e pueblo para riba su mes. (c) Amado Romer
Na 2009 a rehabilita Tula, dos hende prominente den e komishon tabata eks prome minister Don Martina i Suzy Camelia-Romer. Huntu ku historiadonan Pacheco Domacasse i Charles Do Rego ku a konseha, yuda e produktornan di Tula The Revolt ku e skript aproba e sine despues sabiendo ku e ta un falsifikashon di e historia di liberashon. E pregunta ta, bosnan ta kontentu awoki ku despues na 1795 3 di Oktober a ehekuta Tula, Bazjan, Mercier awoki na 2013, 4 di Yuli pa di dos bja a kap nan kabes afo via e pelikula aki ku bosnan mes a yuda di estrena. Kontentu awo, esaki ta boso konsepto di kana e ruta di emansipashon, lagando otro hende ku no ta kompronde e retonan di un pueblo di desendensia Afrikano konta bo historia, domina bo industria kreativo den su fase pre-natal, disforma, enganja bo identidat kultural historiko pegando e maskarada kolonial ulandes mas duru ainda riba nos kara?
Te ainda no a sali ni un analise kompletu na Papiamentu dje pelikula den prensa. E interes no tei of e miedu pa skibi informa publiko ta ousente.
Simannan a pasa sin un debate na tv of entrevista profeshonal prepara ku e dos produktornan huntu versus historiado i kulturistanan mayo riba e pelikula i nan deseo di pretende di hiba Tula i sklabitut ulandes riba un diskushon nivel nashonal. Supuestamente e produktornan via e pelikula kier a ofrese un tarima di diskushon lagando komunidat ulandes papia ku e YDK paso den nan matris di supremasia blanku nan ta pensa ku nan ta e salbado blanku ku lo reskata e pober pretunan for di nan inkapasidat di hiba un debate popular riba nan heroe nashonal. Logika dje oprimi nunka lo ta logika dje opresor. Nan no a pasa den sentronan di bario hiba diskushon kon pueblo ke mira Tula. No, na un forma diktorial a disidi t’asina nan ke skaf, korta, zag, leim na Tula ekploitando un gerero di liberashon pa bo mes fama i ganashi promoshonal den bo karera sinematografiko.
Na final dje sine no a indika of tira un spiertamentu pe publiko ku sklabitut ta genesidio, un krimen kontra humanidat i ku gobiernu ulandes tin ku prepara su mes pa pagonan di reparashon. Pa nan atrobe no tabata dje importante pa hinke den e pelikula ku ta demostra e rasismo blanku suptil ku ta disidi pa e YDK pretu kiko ta bon pa diskuti i kiko no.
Ken ta debati? E klase trahado pretu no ta diskutiendo niun donder riba e pelikula. Ni na snek, toko, klup, skol of na bok’i trabao. Ta sierto gruponan priviligia ta papiando so den nan sirkulo, i nan no ta sakando un resum tampoko den un lenga komprendibel pa pueblo por apsorbe i sinja for di dje. Despues di un premiere na Cinemas ku mane makambanan kritiko honesto mes a remarke “un premiere ku un nivel haltu di Jansofat” yen ku elite krioyo, makamba ku tei pe fama i fiesta no pa honra of avansa e lucha di Tula i kamaradanan, no a organisa un Q & A kaminda por a hasi pregunta ne prduktornan tokante e pelikula manera tur produktor ku ta respeta e publiko lo a hasi. A warda te NAAM (www.naam.an) via su programa Ban Chelele a invita solamente e hombu di kamara Dolph van Stapele pa publiko presente na sala bjeew di biblioteka na Pietermaai. Einan por a hasi pari pregunta kaminda Van Stapele a bisa publiko presente ku porfabor hasi pregunta na ulandes pa e kompronde i kontesta miho. Ekskluindo nos kompatriotanan di habla ingles, spanjo i Kreyol ku no ta kompronde ulandes. Tesaki ta e kaos kolonial ora un opresor disfrasa komo libertador sinematografiko ke domina bo historia i bo futuro hibando un diskushon sin pia i kabes den un lenga ku a oprimi bo avochinan for di siglo 17.
Nos no tabata katibu niun ten, bo por skohe pa ta katibu pero esei ta un otro historia (c) Joceline Clemencia
Unda e muzik krioyo a keda pa akompanja kada esena di e pelikula? Rignald Recordino huntu ku Gibi, Uti Grigorio, Eric Calmes, Gedion Chandler por a krea un soundtrack magnifiko pero atrobe a skohe pa un sinti bjeew kapitalista tokando un orkesta simfonika mane mayoria pelikula. Tambu no tabata eksisti e tempu ei? Kantikanan di trabao, lucha, luto, trastorno, Geni, Galein no tabata sirbi pa un oudensia internashonal, nan podise lo no por a wanta, nan sinti oropeo blanku no por a kompronde e zonidonan dje pretu salbahenan ei?
Pakiko Sablika, Diana i tur e otro forsanan feminino kombativo den e historia di liberashon di 1795 a disparse den e sine? A buta un peiki banda di Tula pero sin karakter sin masha kos di bisa simplemente un popchi ku aparentemente niun aktris YDK no ta tin mag di hunga. Elia Isenia mester a hanja e rol di Mama Pretu un personahe ku ta mane un muhe sabio spiritual pero pa motibu ku e no por a prepara a dune na un Merikano. Kiko tabata e problema ku por ehempel Fridi Martina ku amplio konosementu, talento den aktuamente riba nivel akademiko i internashonalmente rekonose no por a hanja e rol ei? Asina ta tin hopi mas ku por a hunga rolnan klave.
Enbes di duna un aporte pa empodera e muhe pretu YDK den un pelikula e produktornan ulandes a sefta e poder feminino pretu for di e pantaya i remplase ku merikano i nigeriano-britaniko ku ni un palabra na Papiamentu na drechi nan por a bisa. Papa Leba e guardian spiritual ku ta habri kaminda a keda menshona un bja si pero e kustumbernan spiritual Afrikano dje era ei no a hanja atenshon speshal ku e merese komo faktor mas grandi ku a inisia i karga e lucha pa libertat den Karibe i Latino Amerika.
Den skochi di su mama e ta puntra: Mamita tin angel pretu?
Drumi mi yu, drumi. (c) Elis Juliana
E paternalismo ulandes un struktura kaminda ulandes ta disidi ku nan tin ku pensa pa nos nan tin ku hasi pa nos paso mane Amado Romer a bisa hopi bja ku e mentalidat ulandes ta asinaki: tempi sklabitut nan a bisa nos boso ta nada, despues kolonalismo a bin kai aden nan a bisa boso no sa nada, e ora ei nos mes a kuminsa goberna pero tog te awe nan ta bisa bosnan no por nada. E patronchi di superioridat no a wanta di eksisti, awoki den e malchi di arte aki ta e ulandesnan ku por distila Tula, ta nan so ta asina disiplina ku sin emoshon nan por saka afo ken Tula di berdat tabata. E YDK no a yega di gara e don speshal ei pesei nan a bin pa hasie pa nos, pa yuda nos. I no ta solamente e produktornan makamba tin e anti-pretu rasismo den nan kurason e intelektualnan di edat ku a funkshona komo konsehero tambe a hanja e skarmai di un rafaga di e rasismo internalisa ei keriendo ku nan tabata asina dota ku sabiduria historiko-kultural ku riba nan mes nan por outorisa dos makamba pa traha un porkeria di un pelikula sin bai bek e base popular kaminda a parasita e konosementu i sabiduria.
Otro fiserei ta ku awoki e lucha di Tula a keda merkadea komo un pelikula ulandes of pa merkado internashonal ingles ela boltu den: “A Danny Glover drama.” pa promove e festival di sine na Trinidad i Tobago kaminda Glover ta apenas 15 minut bo ta mire riba pantaya grandi. Hope Road un kas ku ta publika buki Afrikano i Karibenjo na Inglatera a laga stoma di hende wahl ora ku nan a kumpra e derechinen dje buki ku Jeroen Leinders a skibi di ‘su’ Tula na ulandes. Hasiendo propaganda kaminda nan ta usa Danny Glover i hasi komosifuera e tin e rol prinsipal di Tula pa atrae publiko bin kumpra nan buki tradusi na ingles. Un falsifikashon promoshonal sushi putri.
A bira tempu, ki dia nos mes ta bai skibi nos mes historia. Ku e heful i e pensamentu ku e hende den e tempu ei ta tin (c) Marta Dijkhoff
Si bo wowo no a basha sanger despues di mira Tula The Revolt e ora ei kolonialismo ulandes a traha perfekto. E YDK pretu desendiente Afrikano ta donjo di e historia ku su ansestronan a pasa den tempi sklabitut. Si produktornan ulandes despues di dos anja no ke kompronde ta pasobra nan sesu ta pesta ku rasismo blanku kaminda nan kier sa ku nan sintimentu di hustisia ta superior na esnan dje YDK i pesei nan por disisidi mane nan ke sin interupshon pa konstrui nos identidat nashonal hinka nan tengla den e imagen di Tula mane nan ke, kon ku ta sklabisando di nobo tur e mentenan via un pelikula askeroso falsefika matando e esensia di un rebolishi ku tabata brotando den henter region Karibe, Amerika i Sur.
Joceline Clemencia den felis memoria a bedei ku Tula tabata 1. Heredero di kulturanan eleva di Afrika. 2.Tula un maestro ku a sinja prinsipionan, moralnan. 3. Un Internashonalista ku kontaktonan den Oropa, Karibe, Amerika Sur i Nort. 4. Un strategista e manera ku ela vense batayanan.
5.Un libertador pa hendenan sklabisa na Korsou. Den su diskurso na Ulanda (http://youtube.com/watch?v=0xQN-pmhy9s&desktop_uri=%2Fwatch%3Fv%3D0xQN-pmhy9s) su vishon tabata hopi sabio ora ela visualisa lo sigiente: ‘Nos tin ku skibi nos mes historia, nos ta disidi ku nos libertadornan a funda un komunidat liber, nada kwenti kabesnan korta afo tira den laman.
No, nos ta traha nos historia ku triunfo kada kapitulo kolma ku gloria pa inspira nos pueblo nos hubentut nos futuro generashonnan.’
Un Tula mansu nunk’i bo bida.

robotstxt: allowed

filter: keep


text:
Un transformacion altamente anticipa ta wordo divulga e diahuebs anochi aki. Despues di mas cu un aña trahando riba loke mester bira e evolucion di e programa di television, e desaroyador, productor ehecutivo y presentadora di e programa responsabel pa e reportahe semanal di “trend” ta anuncia cu e ta cla. “Tabata hopi trabao, cu un cantidad di detaye.
Esfuerso di un team pa e producto y servicio ta di e calidad superior. Nos a traha duro pa por estrena nos look nobo, nos asina yama re-branding y e era nobo di ‘Trend Alert’ awe”, asina Tessa Pietersz a elabora referiendo na e pakete nobo cu e programa semanal aki awor a agrega na su portfolio di servicio.
“Nos ta sigui raporta trend den tur genero, pero awor banda di tin e reportahenan aki riba ATV Canal-15, nos lo reenforsa nos producto cu cobertura radial, un plataforma nobo via media social y trendalerttoday.com unda cu e viewer por sigui e trend ‘on demand’.” Pero esey no ta e noticia di mas grandi. Loke tin comerciantenan, expertonan di mercadeo, ademas di e trend aficionadonan mas entusiasma ta e online platform cu su search-engine cu nan lo ta lansando pronto riba cual e usuario por busca tur sorto di trend for di e comodidad di su computer, tablet of smartphone.
“Y e search lo bay ta total. Bo lo por busca cualkier cos cu bo ta interesa di haya. For di un articulo di moda en particular, pa un early-bird dinner of un curso di maneho empresarial. ‘Trend Alert’ ta bay yuda hasta bo localisa un producto riba e mercado local cu bo por a wak riba un celebridad internacional. Y ey ta caminda cu nos ta sinti y anticipa cu e demanda pronto lo ta!”
‘Trend Alert’ ta den su di 12 aña. Dia cu el a nace, e tabata e proyecto mas innovador den media. Algo totalmente desconoci pa television. Su popularidad inmediato y su consistencia durante tanto aña a mustra cu el a sirbi su proposito. E produccion di un calidad halto y entretenido a garantisa cu ‘Trend Alert’ a bira un “household name” den e comunidad, cu un posicion stabiel entre televidentenan. Despues di tanto aña, Tessa Pietersz a sinti cu e tempo a yega pa re-inventa su formato y concepto un biaha mas, segun e demanda di e retonan moderno.
‘Trend Alert’ ta bay den aire tur diahuebs 8:30pm na ATV. Check nan Facebook page @Trend Alert Today pa detaye di su multi-media platform.
TREND ALERT ta divulga formato nobo via ATV
Un transformacion altamente anticipa ta wordo divulga e diahuebs anochi aki. Despues di mas cu un aña trahando riba loke mester bira e evolucion di e programa di television, e desaroyador, productor ehecutivo y presentadora di e programa responsabel pa e reportahe semanal di “trend” ta anuncia cu e ta cla. “Tabata hopi trabao, cu un cantidad di detaye.


text:
Camara di Comercio, hunto cu Gobierno di Aruba, ta extende un invitacion pa un anochi di informacion tocante e ley di saconan di plastic cu Parlamento a aproba recientemente.
Presente e anochi aki lo ta Sr. Donny Rasmijn, miembro di Parlamento pa partido AVP y tambe Sr. Rasmijn ta e persona cu a bin cu e proposicion di ley aki. Tambe lo ta presente Sr. Omar Harms, Consehero di Prome Minister y tambe Sra. Juliet Carvalhal, Coordinadora Special Green Agenda pa Gobierno di Aruba.
E ley aki lo wordo ampliamente discuti y e publico presente lo tin oportunidad di haci nan pregunta of remarcanan, como tambe expresa nan preocupacionnan.


text:
Dokter Berry geschors despues di morto di pashent
E schorsing di e specialista medico Michel Berry ta e resultado di un cuido di pashent negligente, cual a resulta den e morto di...
SONA: Berenschot a daña e base di konfiansa pa proyecto nobo...
Apesar ku SONA, konforme e enkargo di Gobièrnu di Kòrsou, ta pone kos na òrdu i ta evitá dispidimentu di plaka, a kuminsá un...
Ministerio Publico lo bay haci uzo di mas cu un Fiscal...
Ministerio Publico(OM) di Corsou, Sint Maarten y islanan BES ta bay inclui mas frecuente mas cu un Fiscal ora trata casonan grandi den Corte.Ya...
File importante cu declaracion den caso Maximus a perde
Willemstad Curacao — A trata di tur manera pa skonde e informashon pero tòg esaki a logra di yega na media unda e dianan...
Janiro Eisden a drenta enlace matrimonial cu Nicole Pop na Corsou
Dia 21 di December ultimo, e conocido artista Janiro “Ataniro” Eisden, a drenta enlace matrimonial cu e simpatica Nicole Pop. Esaki a tuma luga...
Kustwacht un biaha mas a detene dos ilegal
WILLEMSTAD - Kustwacht Caribisch Gebied (KWCARIB) mainta tempran di diamars, 3 di Januari, un biaha mas a detene un embarcacion cu dos Venezolano. E operador...
Departamento di Emergencia na Curacao tabata ocupa cu asistencianan
Wilemstad Curacao: Departamentu di Sala di Emergensia a atende durante dianan di fiesta algun kaso di aksidente pa motibu di vürwèrk. Aki nos ta...
Curacao a conoce e baby di aña cu ta un mucha...
Willemstad Curacao: Kòrsou a yama bon bini na e prome baby di aña 2017 su nòmber, Melmaia Ocando, un mucha muhé.E baby a nase...
Homber tira den pia Pasco mainta
Willemstad Curacao: Diadomingo mainta Pasku (7’or) outoridatnan mester a bai Weg naar Wegelegen altura di negoshi di glas despues ku un hòmber a pèrdè...
Curacao ta conoce su di 18 morto den trafico pa 2016
Willemstad Curacao Djaweps 15 di desèmber 2016 alrededor di 05.32 or di mardugá, Sentral di Polis a risibí yamada di un aksidente ku a...
Curacao Tourist Board ta spera un crecemento preliminar di 6 %...
Willemstad Curacao: Djasabra 10 di desèmber último,e barku krusero MS Koningsdam a bishitá Kòrsou pa promé biaha. Esaki tabata motibu pa tene un seremonia...
Debi na awacero pisa na Curacao muraya a bin abou pega...
Na Curacao por a tuma nota cu basta awa a cay tanto diahuebs y diabierna, esaki a pone cu tera a bira satura y...
Varios negoshi a pega candela na Otrobanda
Willemstad Curacao: Candela grandi a kima negoshinan na otro banda na Curacao diahuebs anochi, unda a mobilisa tur e unidadnan di bombero cu tin....
Varios entrada hudicial na Curacao y Arrestatie Team di Aruba a...
Willemstad Curacao: Diahuebs den oranan di marduga, Cuerpo Policial Curacao hunto cu diferente instancianan, Ministerio Publico, KMAR, Warda Costa, RST, VKS y polisnan di...
Presidente di Cft Age Bakker: “A logra hopi, awor mester hiba...
Willemstad Curacao – Durante su bishita na Corsou Colegio di supervision financiero di Corsou y Sint Maarten (Cft) a indica cu den e resto...
Sospechoso den investigashon Emerald ta keda den aresto preventivo
Willemstad Curacao: E sospechoso O.A. (35) den e investigashon yamá Emerald ta keda den aresto preventivo. Esaki hues komisario a disidí djamars 6 desèmber...
InselAir ta prepará pa futuro
WILLEMSTAD - Debí na kambio riba merkado InselAir ta hañ’é obligá di hasi algun adaptashon den su organisashon i den su operashon. E kambionan aki...
Polis a keda atraca pa dos persona y a los tiro...
Willemstad Curacao: Outoridatnan mester a bai den area di Monte Carmelo, djamars despues di 9or di anochi ora ku informashon a drenta ku 2...
Investigashon “Emerald” relashoná ku froude ku impuesto, falsifikashon di dokumento i...
E akshonnan na Sint Maarten den kuadroi di e investigashon Emerald ku a inisiá djaluna 28 novèmber 2016, ta kontinuá awe djamars 29 di...
Homber haya morto na otrobanda
Willemstad Curacao: Autoridad a presenta na otrobanda unda a bin topa cu un homber benta abou banda di un kiosko y e no tabata...
Awasero pisa na Curacao a laga basta daño
Pa basta ora awa tabata basha na Curacao cu a pone cu varios caminda a keda bou di awa y nivelnan na cierto area...
Awasero pisa na Curacao
For di diasabra marduga te cu merdia pa atardi grandi parti di Curacao a keda afecta pa un awasero basta pisa. Esaki a pone...
Dama ekstraditá awe pa Estádos Unídos
WILLEMSTAD - Kòrsou a ekstraditá awe, djamars 22 di novèmber 2016, e dama A.d.R-J (22 desèmber 1972, Repúblika Dominikana) pa Estádos Unídos. E dama a...
Avion presidencial di Merca a yega Curacao
Diabierna pasa di 7 or anochi e Air Force cu ta e avion presidencial di United States of America a ateriza na Aeropuerto Hato...
Kustwacht ta firma acuerdo cu Haiti
WILLEMSTAD - Kustwacht Caribisch Gebied (KWCARIB) a firma riba dia 10 di November, un Letter of Intention (LOI) cu Haiti, den cuadro di Buskeda...
Homber cu a ataca Polis a keda tira den pia
Willemstad Curacao: Diamars 15 di November 2016 alrededor di 16.44 or, Central di Polis a haña notificacion cu un homber a yega na un...
Parti di Airport Hato a keda cera un rato pa posibel...
Diabierna merdia parti di e airport Hato na Curacao a keda cera ora cu un maleta a keda atras den un forma sospechoso na...
Mañan mainta Hensley Koeiman lo ta cerca Gobernador pa formacion di...
Gobierno a forma di e manera aki, Man 3, PNP 2, Pueblo Soberano 2. Durante dia di mañan, diahuebs, 10 di November, Hensley Koeiman...
Arma di candela haya den post bus
Willemstad Curacao: Dialuna 7 di november 2016, Central di Polis a haña notificacion cu habitante di un cas den area di Sun Valley a...
OM Curacao ta cuminsa investigacion contra politico Hensley Koeiman
Ministerio Publico a yega na un decision den e investigacion cu a keda entrega na posibel violacion di secreto den funcion (ambtsgeheim). A inicia...
Edward Braam di PAR a bira miembro independiente den Parlamento di...
Un tiki mas cu un luna pasa a tuma luga eleccion na nos hermana isla Corsou. Sinembargo, e encanto no a dura mucho. Despues...
289 kilo di Cocaina, arma di candela haya durante control
Willemstad Curacao: Djadumingu mardugá alrededor di 03.25’or Sentral di Polis a risibí informashon ku personal di vigilansia di un kompania di karga na aeropuerto...
Karedanan di Curaçao Extreme Finals 2016 lo ta grandi atrobe
WILLEMSTAD - Aruba ta kla pa partisipá na e di dos edishon di Curaçao Extreme Finals 2016. Resientemente representante nan di Ofisina di Turismo...
Kustwacht a intercepta embarcacion cu cargacion grandi di droga
WILLEMSTAD - Kustwacht Caribish Gebied (KWCARIB) riba dialuna, 24 di October, a intercepta un Go-Fast cu un cargacion basta grandi di droga. E operador...
Kustwacht ta intercepta cargacion grandi di droga
WILLEMSTAD - Kustwacht Caribisch Gebied (KWCARIB) a intercepta riba diaranson, dia 19 di October, un cargacion grandi di droga riba un "Go-fast". E Dash8...
Simulacro na Airport di Curacao
Willemstad Curacao: Djárason mainta Curaçao Airport Partners huntu ku organisashonnan di emergensia i partnernan den mundu di aviashon a simulá un situashon di emergensia...


text:
Nos a culmina un 2016 cu no a bay facil pa hopi empresario local cu a pasa den basta turbulencia pa por mantene nan negoshi. Den diferente publicacion di Camara di Comercio (KvK) nos a indica caba e forza limita di e consumidor local y caida den e consumo di turismo. E factornan aki ta hunga un rol importante den e cantidad di negoshinan cu a ser registra, keda y otro cu a sali di e registro di negoshi durante 2016.
Registracion di negoshi durante 2016
Durante aña 2016 por bisa cu e cantidad di registracion di negoshi a mira un caida. E situacion socio-economico cu nos a observa desde cuminsamento di aña te cu luna di december ta refleha den e cantidad di negoshi cu a wordo registra y e cantidad cu a sali di e Registro Comercial. E cantidad di registro durante 2016 ta mustra por lo general hopi menos cu e añanan anterior, en particular e caida cu ta visibel despues di Augustus. Compara cu e añanan anterior, Augustus ta e unico luna cu ta sobrepasa e mes un periodonan di 2014 y 2015. Durante e luna di augustus un gran cantidad di negoshi di construccion y restaurant a contribui na esaki. Mester indica cu mayoria biaha e sector cu tin mas inscripcion pa luna ta di e negoshinan di construccion. December 2016 a cera cu un caida drastico di 55% compara cu December 2015.
Ora nos pone e total di registracion total pa aña, nos por wak cu 2016 no ta resalta riba añanan anterior y cu te hasta a cai hopi atras. For di e datos colecta di e Registro Comercial nos ta wak cu tin un caida hopi serio den e registro di negoshi nobo pa 2016. For di informacion di CBA nos por conclui cu e incertidumbre pa inverti ta un di e motibonan principal pa e cantidad abou cu a ser registra.
Na 2015 a registra un crecemento den registracion di negoshi di 6.5% compara cu 2014. E total di registracion pa 2016 compara cu pa 2015 a baha y ta mustra un caida di 14%. Na 2016 a registra 2 AVV solamente cual ta indicacion cu e registro di tipo AVV poco poco ta desapareciendo y no ta uno popular ora di lanta un negoshi.
Ta notabel cu nos ta wak cu registracion pa un Eenmanszaak y tambe pa Naamloze Vennootschap (NV) ta sigui baha den e ultimo añanan y e total di registracion pa 2016 ta menos compara cu e ultimo 3 añanan. Registracion pa lanta un NV a bai atras cu 28% menos den 2016 y Eenmanszaak a bai atras cu 16% menos durante 2016 compara cu pa 2015. Pa loke ta e otro sorto di registracion manera Venootschap Onder Firma (VOF) y Aruba Vrijgestelde Vennootschap (AVV), e cantidad di registracion a keda practicamente mescos y ta hopi abou. Nan no ta duna indicacion di ta un forma preferi pa lanta un negoshi. Registracion pa e tipo Vennootschap met Beperkte Aansprakelijkheid (VBA) ta e unico cu ta mustra di ta stabil ainda. Nos ta wak cu compara cu 2015, pa 2016 nos tin un caida chikito di 3% di registracion pa un VBA.
Cancelacion for di registro
Pa brinda un bista completo di e situacion den registracion durante 2016 ta bon pa agrega den e analisis kico ta pasando cu e cancelacion di registro. Manera cu por nota den Grafico 4 mayoria di e registro cu a wordo cancela ta di un Eenmanszaak. Ora cu nos wak ki percentahe e cancelacion ta di e total negoshi activo nos ta wak cu Eenmanszaak ta representa 2.79% di 16.730 negoshi activo pa 2016 cu ta igual na 467 negoshi cu a cera. Sigui pa cancelacion di NV cu ta 0.72% y ta representa 121 di e total negoshinan activo cu a cera. For di e total di cancelacion registra pa 2016 (674) nos ta nota cu tin 467 di Eenmanszaak, 121 di NV, 47 di AVV, 21 di VBA. Mester bisa si cu no tur negoshi cu no ta existi ta bin na KvK pa yena e formulario di cancelacion for di registro. Si un negoshi cu no ta existi mas no wordo cancela, esaki ta trece cune cu mester sigui paga tambe pa e registro di e negoshi cerca KvK.
A base di e cifras genera durante 2016 KvK ta conclui cu tin hopi cautela y tambe dificultad pa mantene un negoshi. Actualmente tin un incertidumbre persistente pa lanta un negoshi door di e risico y factornan manera competencia cu mester tene cuenta ora di lanta un negoshi. Tin hopi competencia riba mercado actual di loke ta negoshinan cu ta bende e mesun producto pero den tiendanan isola situa den diferente bario.
E costo pa haci negoshi pa un empresa local, en particular e negoshi chikito, ta relativamente halto. Avancenan di e-commerce ta kita parti di e mercado local y ta afecta nan poder competitivo. CBA tambe a indica den diferente comunicado di prensa y cifras cu durante aña cu actividadnan economico a disminui, exportacion turístico ta mas abou, y tin un clima di inversion modera. E echo cu tin menos registracion di negoshi na Aruba durante 2016 ta indica esaki. Nos ta pendiente riba otro informacion pa asina por analisa e poder di compra relaciona cu e registro di negoshi. Tambe KvK kier investiga kico ta e motibonan cu ta hiba na negoshinan cu ta stop di existi y ta wordo cancela. KvK lo ehecuta un investigacion riba negoshinan cu ta cera nan portanan pa asina colecta datos di e motibonan riba cua e negoshinan ta stop di opera. Na fin di 2017 KvK lo por presenta informacion solido encuanto esaki.


text:
Diaranzon lo tin caso pa retiro di periodista for di un matutino
ORANJESTAD (AAN): Diaranzon den oranan di merdia lo tuma luga tratamento di e caso pa retiro di e periodista Hareld Faro for di e matutino unda cu e ta traha den Weststraat. Den luna di februari e periodista, kende tin mas cu 20 aña laborando na dicho matutino a worde sorpresa cu un carta den cual nan ta mande cu vakantie y na mesun momento ta informe cu a cuminsa un procedura legal pa pidi su retiro na Corte, pero sin pago. Pues nada pa e 20 añanan di servicio cu el a dedica na e matutino desde su comienzo. Segun por a compronde, e problema ta e incompatibilidad entre e hefe di redaccion y e doño director. Ta worde cuestiona noticia cu no tin den e matutino y diferente aspecto mas. E periodista, kende a cuminsa na La Prensa y despues a bay Bon Dia Aruba ora cu esaki a lanta, a dicidi cu e tambe ta busca abogado, mr. Carlo, pa ora e caso worde trata den Corte diaranzon.
E ta bira un situacion interesante pasobra ningun caminda por manda un hende cas, sin un hustificacion di peso grandi y sin pago.
Mas ainda ora cu e periodista aki a dedica casi 21 aña di su carera na dicho matutino. Desde cu e director nobo a asumi, por a compronde varios persona a bay of el a retira nan.


text:
Eskosia
Eskosia ta un pais di Oropa. Ta un parti di e Reino Uni. Okupando eenderde parti di e isla di Gran Bretania, e ta grens ku Inglaterra na parti suit anto ta mará pa e Laman Nort na parti ost, e Oceano Atlantiko na parti west, anto e Kanal Nort anto e Laman Iriko na parti suitwest. Na addishon di e terra fiho Eskosia tin mas ku 790 isla, inkluiendoe islanan nort anto e Hebridenan; ku tin un grandesa ku ta varia di Lewis and Harris na mas ku 200.000 ha te ku Eilean Donan na mas tiki ku 1 ha.
Edinburgh, e pais su kapital anto siudad di dos mas grandi, ta un di Oropa su sentronan finansiero mas grandi. Edinburgh tabata e siudad di mas importante pa e verlichting di eskosia durante e siglo 18, ku a transforma eskosia den un luga di poder komersial, intelectual, anto industrial di oropa. Glasgow, Eskosia su siudad di mas grandi tabata eskosia su siudadnan mas industrial anto aworaki ta keda den e area con-urbano mas grandi. Awanan teritorial di eskosia ta konsisti di un sektor grandi di e Atlantiko parti nort anto e laman nort, konteniendo un di e reservanan di zeta krudo mas grandi den Union Oropeo. Esaki a duna Aberdeen, e siudad di tres mas grandi na eskosia, e titulo di Oropa su kapital di zeta.


text:
Diariotvaruba.com cla pa estrena su Van di Transmision mas Moderno
ORANJESTAD (AAN): Momento cu tecnologia ta sigui avansa, abo como media mester cuminsa adapta y sigui avansa cu tempo. Esaki ta algo cu DIARIO semper a sa di haci na momento cu a keda inverti den ekipo Top of The Line cu a pone cu awe DIARIO ta e matutino mas grandi y cu hopi as informacion.
No solamente den imprenta DIARIO a keda avansa, pero a expande den e concepto y manera con pa yega na pueblo pa trece noticia. Esaki a pone cu DIARIO a cuminsa focus den e mundo Cibernetico.
Esaki a pone cu e baby mas recien cu yama DIARIO TV a nace. DIARIO TV cu ultimo tempo for di momento cu a cuminsa cu su transmision di prueba den varios actividad manera, Dragrace, eventonan cultural y noticia, a sa di capta varios hende cu nan Transmision diferente.
Un transmision for di momento cu e cuminsa, cu bo ta worde bon informa y alavez cu bo no ta haya gana di stop di wak e transmision. DIARIO TV a tuma un pauze pa asina warda ariba e resto di ekipo pa yega for di exterior, y awe nos ta sumamente contento pa anuncia cu TUR ekipo ta na Aruba y cu e ekipo ta cla pa ranca Sali cu varios transmision un bes mas. Alavez cu DIARIO TV su transmision ta ariba Internet, pueblo di Aruba lo por conta cu un transmision di alta calidad.
Sinembargo, nos mester menciona cu e ora sero ta yegando pa asina DIARIO TV subi ariba Cable pa den e forma deleita tur esnan na cas tambe cu ta gusta sinta y presencia programanan dilanti nan television. E siman aki DIARIO TV lo ta sumamente ocupa na momento cu lo realisa algun transmision entre otro; Celebracion di Otmar Oduber, Entregamento di lista y alavez Caredanan di Drag. Di awo, pueblo di Aruba ta keda cordialmente invita pa sintonisa e varios transmisionnan ariba www.diariotvaruba.com…. Corda cu bo por presencia e transmisionnan ariba Bo Smartphones tambe!!


text:
Aesthetic Services By Maryory na Avicenastraat#18 Local 1, consulta e expertonan Llama Nos ….
Paquete Adelgazante Yesoterapia
: E tratamiento aki ta
incluido 15 sesion di Lipolaser, Radiofrecuencia, Ultra
Cavilación , Masajes Reductores Electro estimulación
garantizando e perdida de peso y centimeter di curpa . E
tratamiento ta inclui un sesiona di yeso terapia
Paquete Reafirmaron de Gluteo : E tratamiento aki ta pa
reafirma y tonifica bo gluteo , tratando a la vez e stretch
marks di bo pianan y bil . E técnica ta basa riba den un
masaje regional incluyendo aparatologia y masashi special
riba e area , incluyendo cierto secretonan di experto di
estética Europeo cu un totalidad di 10 sesion.
Paquete Rejuvenecimiento Facial : Esaki ta
un paquete tremendo di 2 horas di relax ,
dedica na rejuvenece bo cara , esaki ta
encera un limpieza facial profundo incluyendo
aparatologia, hidratación di bo cuero . Bo lo
sali cu bo cara hopi bonita y hidrata, incluye
Iifting facial natural Limpieza Facial Profunda
cu Vaporozono, Radiofrecuencia y Vacum
Facial , nos ta Hidrata bo cuero cu Mascarillas
Hidroplasticas y otro procedimiento mas:
Tur nos paquete corporal ta inclusief diet y control di peso.
Masaje Postquirurgico: E tratamiento aki ta consisti di 15
sesion di masaje cu lo drena e liquido cu cualquier proceso
quirúrgico por causa. E lo evita creación di fibrosis, dus di
inflamación cu lo bira duro después desfigurando bo cirugía.
Nos tin un capacitación den marcación abdominal después
di operación cu laser tin un tratamiento special . E ta consisti
di 15 sesion cu garantía di efecto postquirurgico
Llama awo +2976604687
Aesthetic Services
By Maryory
Avicenastraat 18 Local 1 Oranjestad
Aruba


text:
Trinidad i Tobago
Trinidad i Tobago ta islanan den Oséano Atlántiko situá Nòrt-Ost di Repúblika Bolivariano di Venezuela. E islanan tabata habitá na 1498 pa indjannan Arawak. Na aña1498 Cristóbal Colon a yega e islanan aki i a tuma poseshon di nan na nòmber di e Reinan Katóliko di España. Pa mas ku treshen aña e islanan a keda bou di dominio Spañó. España sinembargo a neglishá e islanan totalmente i konstantemente nan tabata blanko di atakenan di pirata Hulandes, Ingles i Franses. Na 1797 Trinidad ofisialmente a keda nombrá teritorio Ingles i na 1898 ofisialmente a bira e pais di Trinidad i Tobago.


text:
Sunday, November 25, 2007
The Bears kampion Beisbol Veterano 2007
kampion 2007 ganando Santa Rosa Memories fásil ku skor
di 8-2 djadumingu ultimo na Vi Jansen Ballpark. Un
públiko grandi a asistí pa mira The Bears sweep e
serie final. Persey Schoop tabata hermétiko komo
picher i Wendell Brigitha a bati di 4-3.
The Bears selebrando ku fanatiko despues ku nan a kaba di bira kampion dia 18 di november 2007 na Vi Jansen Ballpark
E promé wega dia d10 di novèmber 2007 The Bears a laga
Santa Rosa den tereno ku skor di 5-4.
Den luna di desèmber Federashon Beisbòl Veterano
Kòrsou lo parti premio. Den e wega balido pa di tres
luga Yesterdat ta gana Azucar
The Bears 8, Sta. Rosa Memories 2
The Bears a bati 11 hit i nan no a pifia.
Percey Schoop tabata esun ku a bai ku e viktoria,
miéntras Wendell Brigitha a bai di 4-3.
Percey Schoop mes a bai di 3-2 i Richard Coffie di
1-1.
Sta. Rosa Memories tabatin 3 hit i nan a pifia na 1 okashon.
Richinel Mauricia a sufri e derota.
Sendley Reina i Amarildo Coffie a bai di 3-1.
Sendley Reina a konektá un baraso di kwater skina.
Yesterday 5, Azucar 3
E ekipo Yesterday a konektá 7 hit i nan a hunga
impekabel.
Fitzgerald Pieter a resultá picher ganadó.
Ricardo Osepa, Elston Simmons i Fitzgerald Pieter a
bai di 3-2.
Pa Azucar 6 hit i 2 eror.
Randolph Mercera tabata e pèrdèdó.
Jurgen Susana a bai di 3-2.
2 comments:
Jef e foto aki ta hop leuk, mande riba mi mail pami i e otro nan saka. thanks di antemano, e prome fanatico di The BearsReplyDelete
hola soi in trutor de beisboll en dominican rrepublica es toi bucando un es quipo de beisboll para en bial le jugadore dominicano por favol de con tatarme al numero de elulal 1809-843-61-32 pero yo nadama ablos español lo jugadore mio son de esda 19- ata 30ReplyDelete


text:
Diaranson anochi dia 28 di December e miembronan di Brazil Taekwondo Stichting a reuni pa asina pone tur e nombernan cu ta bay Korea na Juni/Juli/Augustus 2017.
Un reunion cu a wordo plania for di luna di September pa asina duna tur hende cu kier bay Korea e oportunidad di cumpli cu e tarea di bende e calender di aña 2017. Mirando cu e team cu a logra cera pa bay Korea ta di 6 hende so a opta pa un atleta mas bay, pero e lo bira un punto di discusion den 2017 den e siguiente reunion. Josefa Willems a tuma tur cos den beslag pa analisa tur cos bon pa asina tin tur cos na ordo. E bukinan lo wordo entrega na Accounting na Januari pa asina por cuminsa cu e relato financiero di 2016. Danica Delamore a bisa tambe tocante di e entusiasmo cu tin di tur esnan cu a biaha pa Korea na 2015 y tambe mirando e resultadonan cu e atletanan a trece Aruba bek cu tabata algo unico. Henk Meijer kende ta e guia di e team di Aruba lo bay evalua tur e plan pa Korea pa asina duna nos tur e datonan di training, campeonatonan y bishita na Kukkiwon na Seoul. Na luna di Januari lo menciona tur esnan cu ta bay Korea, pasobra ainda tin e lucha y speransa di ta bon representa na Korea. Durante di e reunion a trece varios otro punto tambe pa dilanti, manera e reultado di e Cena di Pasco unda cu ya caba tin ideanan nobo pa e Cena di Pasco di aña 2017.
E miembronan awor lo mester mira e plan di 2017 pa asina bin cu e cambionan necesario na e proximo reunion den 2017 pa asina determina a direccion di e atletanan. Training ta sigui normal, pasobra e team pa Surinam su di 5 TK5 ta forma hunto cu un atleta di reserva, pasobra nos kier bin Aruba cu e di 5 Copa.


text: Segun Parlamentario di AVP, Sra. Arends-Reyes durante basta aña tawatin e deseo di a mira un ley pa centro di cuido di mucha. E ley aki bira un realidad na Aruba. Hopi biaha na momento cu tin casonan lamentabel e discusion ta bin ariba cu mester mas control y reglanan cu cada centro di cuido di mucha mester cumpli cun’e pero e ley a tuma su tempo. Pronto tur centro di cuido cu ta conta cu 5 mucha of mas mester tin nan permiso, mester ta registra y mester ta cumpli cu rekisitonan basico. Algun rekisito cu lo mester tene den consideracion ta por ehempel higiena, protocol of regla di con pa anda cu malesanan contagioso, e ratio di cuanto begeleider pa cantidad di mucha y siguridad. Y mas importante ainda ta cu lo tin control por medio di inspeccion ariba e rekisitonan aki. Na Aruba crèchenan y centro di cuidonan ta keda un negoshi priva y tin nan costo di operacion. E rekisitonan pa por yega na un permiso pa por opera un negoshi cu ta traha cu mucha ta rekisitonan cu mayoria ya caba mester por ta cumpli cu nan pero lamentablemente no ta tur ta cumpliendo cu nan. Na e momentonan aki tin 123 centro di cuido pa mucha/crèche registra na Camara di Comercio. Fundacion pa nos muchanan tambe tin un bista di cuanto centro di cuido pa mucha tin y e servicionan cu nan ta duna y ta duna tips na mayornan y crèchenan. E structuracion di un ley di crèche ta simplemente necesario y ta keda e responsabilidad di cada propietario di centro di cuido pa ‘upgrade’ y mantene nan facilidad, personal, calidad y servicio, no solamente pa motibo cu tin un ley na caminda pero paso traha cu mucha ta un trabou sumamente responsabel y nan servicio ta parti di formacion di un mucha den hopi aspecto. Naturalmente ta keda na e mayornan pa semper ta alerta y pa scoge e e centro di cuido cu ta brinda e servicio cu nan ta buscando. Desde cu Sra Arends-Reyes a drenta Parlamento e kier a wak e ley aki bira un realidad pa Aruba mirando cu nos como isla mester por tin un miho bista ariba cuido di nos muchanan. Esaki tawata un recomendacion tambe di parti Unicef. Durante tratamento di presupuesto di pais Aruba 2015 Sra Arends-Reyes a presenta un mocion den nomber di fraccion di AVP pa pon’e e ley di centro di cuido di muchanan como un prioridad pa e por keda cla pa yega parlamento y no core e risico pa e keda den lachi warda. E mocion aki a conta cu sosten unanime di e 21 miembronan di Parlamento. Tambe Sra. Arends-Reyes a manda preguntanan oficial pa Minister encarga cu e concepto di ley aki mirando cu e la conoce un tardansa y no lo a desea pa pospone pa wordo trata. Finalmente e concepto di ley a yega Parlamento den 2016 y por a nota cu fraccion di AVP so a haci pregunta oficial riba e concepto. E comision fiho di Parlamento a sinta cu diferente lidernan di crèche. Tin par di punto treci dilanti den e concepto di ley cu ta deliberando ainda riba dj’e y lo sigui tur e desaroyonan aki di cerca y spera cu lo por ahusta un ke otro pa e ley aki bin na vigor na bienestar di nos muchanan!


text:
Obispo a manda carta cu cinco punto pa no sigui haci publicidad di e aparicionnan
Caso di Koyari
ORANJESTAD(AAN): Manera cu Obispo a manda carta despues di un comision special cu a worde manda na varios biaha Aruba pa bay Koyari, tambe haci preguntanan na e visionario señora Valerie Perez y tambe algun hende, a haci un rapport na obispo y a manda den e ultimo aki dia 20 di November, fiesta di Cristo Rey, un carta na señora Valerie tambe.
Segun Pastoor Rey di Santa Cruz y vicario episcopal despues pa henter e pueblo di Aruba, ta bisa cu for di 1998 te cu presente, comunidad catolico di Aruba, a tende di aparicionnan y mensahenan di La Birgen Maria na Valerie Perez, cu na principio tabata biba na Modanza. E supuesto aparicionnan, compaña di prediccion di fenomenonan natural a lanta preguntanan den comunidad di Aruba y sembra confusion y duda, hasta a causa miedo den pueblo y specialmente riba temanan di fe.
Sinembargo algun fiel a sinti deseo pa bishita e luga regularmente pa participa na actividadnan promovi pa Valerie y su grupo The Voice of Jesus y asisti na e supuesto aparicionnan tur dia 25 di cada luna ora e dicho aparicionnan ta tuma luga. Esakinan ta e prome palabranan cu den catecismo ta bisa nos. Tambe tanto e website di The Voice of Jesus y despues ta bisa aki cu ta deber y obligacion di cada obispo di iglesia pa trece na tur fiel di e pastoral yudansa pa e fe no keda afecta pa supuesto aparicionnan, e mensahe, enseñansanan cu ta contra na e fe di Iglesia Catolico. Ta pesey como obispo, ta recomenda despues di un dialogo y evaluacion realisa den union cu clero cu representantenan y fielnan di Aruba tocante e fenomeno aki lo siguiente:
Como por duna credibilidad na e asina yama aparicion y visionnan cu supuestamente ta tuma luga tur dia 25 di cada luna atardi manera ta reporta pa señora Valerie Perez y e grupo di Voice of Jesus cu ta afirma cu La Virgen Maria ta yam’e y ta papia cun’e.
Di dos punto ta cu ta kere cu esun cu ricibi e experiencia aki a bira mas y mas conciente di su identidad como miembro di iglesia, mas conciente di e realidad di loke e fe cu Iglesia Catolico ta siña. Ta constata cu Valerie y su siguidonan, formando nan mesun Iglesia, a crea y promove nan propio actividadnan religioso sin cu conocemento y aprobacion di autoridadnan legitimo di iglesia.
Di tres punto. Tambe obispo ta bisa, cu e mensahenan y cierto spiertamento profesianan cu ta bin di Koyari no ta cuadra cu e enseñansa di iglesia Catolico y ta kita autoridad di obispo y ta pone duda den mente di e fielnan.
Di cuater punto. Den e ultimo añanan den e kapel di Koyari a desaroya un programa paralelo di celebracion siguiente e fiestana liturgico di iglesia pa medio di nobena y celebridadnan sin permiso y e presencia di pastoor di parokia.
Di cinco. Pa motibo di e bienestar spiritual di nos fielnan catolico ta pidi pa nan abstene di participa na e bendementonan y actividadnan aki, unda e grupo The Voice of Jesus di no sigui haci publicidad riba e supuesto aparicionnan aki.


text:
Trash By Ronchi A Ricibi Espectacular Coleccion Pa Plus Size
ORANJESTAD (AAN): E boutique renombra di Aruba, Trash By Ronchi, a ricibi un coleccion gigantesco di moda pa Plus Size. Piezanan unico cu ta duna realse na e curvanan femenino ya caba ta den boutique.
Un coleccion enorme di jeans, den diferente estilo y corte, cu un surtido impresionante di tops ta forma parti di e coleccion plus size di Trash By Ronchi.
Colornan manera “bubble gum pink”, “geel canary”, “violet”, “corra”, y preto ta domina e fabuloso coleccion nobo. Pa locual ta trata bistinan pa plus size Trash By Ronchi a ricibi un grupo fabuloso di bistinan “day to evening”.
E bistinan aki tin uso doble mirando cu nan por worde usa pa actividadnan den dia y tambe pa eventonan anochi.
Telanan liviano cu ta adequado pa nos clima combina cu cortenan contemporaneo pa duna realse na e curvanan femenino ta algun di e caracteristicanan mas atractivo di e coleccion plus size nobo obtenible na Trash By Ronchi.
Fuera di moda espectacular mester menciona cu Trash By Ronchi a ricibi diferente items di moda y beyeza cu ta fungi como un regalo ideal pa Dia di Mama. Set di perfume, perfume, holoshi, bril di solo, y cadeau bon por worde busca pa haci e Mama mas contento ainda ariba su dia especial.
Trash By Ronchi ta situa na Sibeliusstraat # 8 y ta habri di 9’or di mainta pa 6’or di atardi. Diasabra awor e boutique lo ta habri te 7’or pa asina esnan cu mester busca un regalo haci esaki ainda.


text:
No ta acepta racismo den parke
Parke Nacional Arikok ta reacciona:
ORANJESTAD (AAN): “Nos no ta acepta e tipo di actitud asina. Racismo no ta algo cu nos ta tolera”, asina Diego Marquez MSc, director di Parke Nacional Arikok a duna di conoce.
E ta referi na un articulo cu a sali ayera, den cual un of mas persona a manda pa corant acusando gerencia di e park di lo a tuma “un Chines” cu ta gana hopi placa sin haci nada.
Drs. Greg Peterson, den su calidad di Presidente di e Hunta di Supervision a sigura cu e articulo aki no ta cuadra cu berdad. E persona cu nan ta considera “Chines” ta un persona local di San Nicolas, educa na nivel “Masters Degree” y cu tabata traha na Valero. E ta encarga cu operacion di e parke y cu gran exito.
“E remarkenan racista den e articulo no ta solamente inaceptabel pa Parke Nacional Arikok pero mi ta sigur cu e ta inaceptabel pa henter nos pais, pa por haci e tipo di remarkenan asina. Mi ta condena e cos aki energicamente, e falta di etica y moralidad pa nos conciudadanonan”, di acuerdo cu Drs. Greg Peterson.
El a añadi cu “ora nos papia di stranheronan, nos ta papia tambe di nos turistanan cu ta percura pa mas di 70% di nos economia. Ta bon pa tene masha bon cuenta ken nos ta insultando!”
Parke Nacional Arikok ta pidi disculpa na henter comunidad Chines residencia riba nos isla, pa e forma con un persona ta haci remarkenan asina. Di berdad cu esaki no ta e sistema con nos ta atende cu e asuntonan aki na Aruba. “Pa colmo, como un persona cu a nace na San Nicolas, mi conoce famia Lee for di tempo cu nan tabatin nan negoshi den caya grandi di San Nicolas. Ta un famia bon conoci, bon studia y bon prepara pa sigui traha y lucha pa bienestar di nos isla”, segun Drs. Greg Peterson a splica.
Di otro banda, Diego Marquez, como director di e fundacion a sigui splica cu “Nos ta riba un bon caminda, trahadonan ta hopi mas trankil y contento cu e desaroyonan den nos parke”. E ta convenci cu mayoria di e empleadonan no ta para tras di e articulo aki y sa tambe cu e contenido no ta cuadra cu realidad.
Parke Nacional Arikok ta trahando duro pa por sigui desaroya nos flora y fauna, sigui cuida nos bestianan y conserva cuebanan y areanan den cual ta rico na historia. Pa por logra esaki ta depende di profesionalnan y empleadonan dedica, cu amor y pasion pa e trabou dificil aki. “Pa sali y insulta otro colega cu frasenan di racismo no ta algo tolerabel aki den y ta masha di lamenta”, asina e director di e fundacion a termina bisando.
Parke Nacional Arikok ta existi desde aña 2001, ta maneha 34 km2 di tereno, tin 48 empleado den servicio y ta conta cu miles di bishitante anualmente, tanto local como nos turistanan. Mayoria ta opina despues cu Parke Nacional Arikok tin hopi di ofrece, ta opera profesionalmente y ta comparabel na nivel di cualkier park conoci na otro parti di mundo.


text:
About Inusha
I am Inusha Cizaine Arisca Curiel-Capriles.
I dedicate this site first to God – our Heavenly Father – my husband Mark Curiel and our daughthers Elique & Julianne Curiel and to all my family and friends. God bless you all!
I want to share with you how great the Lord was for me during a difficult time of my life that I categorize now as a beautiful experience. Thank you all for your inspirations, thoughts and prayers. You all have contributed to the INUSHA today. I hope you will enjoy this as much as I’m still doing.
I was born in Curacao on October 29, 1972. In 1989 I went to study in the Netherlands where I recieved my master degree of Molecular Biology in 1996. In 1997 we recieved a miracle from God – Elique Curiel was born. I know my boyfriend-husband Mark since my 14 years. Oh, that’s another miracle. I’m blessed.
As parents we knew that we had a great responsibility. It was important to be a good example and that God is the number one in everything.
In 1999 our second miracle – Julianne Curiel – was born.
After living almost 15 years in the Netherlands we had an opportunity in december 2003 to remigrate to Curacao.
This journey was a challenge and an expending love for the Lord. We had a secure life in the Netherlands but we put everything in God’s hands and in 1 year time anything who seemed impossibel was possible for us.
On February 15, 2006 I’ve got the result of my cervical test who was not good at all. This was something nobody expected but my Faith in the Lord helped me. I was sure that only God knew why this was happening and I told my God that I was ready for the walk of faith. I asked Him to take control of my life because I trust Him. And today I can tell you that every day is a challenge living in this world and with the Lord I am safe and redeemed. I am blessed, healthy and still growing in the Lord. Thank you Lord for this beautiful experience. I love You God and I love you all!!
– Inusha, Friend Jesus –
Papiamentu version
Ami ta Inusha Cizaine Arisca Curiel-Capriles.
Un gradisimentu ta bai primeramente na Dios – nos Señor, despues mi kasa Mark Curiel i nos dos prinsesanan Elique & Julianne Curiel i tur mi famianan i amigunan ku mi ta stima masha. Boso tur a kontribui na e Inusha di awe.
Dios bendishoná boso tur!!
Mi ke kompartí ku boso mi rumannan tur e inspirashonnan, pensamentunan i orashonnan ku mi a eksperensha durante e periodo di mas difísil pero tòch mas bunita den mi bida. Mi ta spera ku lo bo gosa di dje manera ami ta gosando ketu bai.
Mi a nase na Kòrsou dia 29 di òktober 1972. Na aña 1989 mi a bai studia na Hulanda kaminda mi a hal mi “doctoraal ” den Biologia Molekular (Moleculaire Biologie) na aña 1996. Na aña 1997 nos a haya un regalo bunita di Dios, esta nos promé yu muhé Elique Curiel. Komo mama mi a kuminsá sinti for di na momentu ku Elique tabata den mi barika ku Mark i ami tin un responsabilidat grandi komo mayor. I banda di esei mi tabata sa ku nos mester ta un bon ehèmpel pa nos yu i ku e kos di mas importante den bida ta Dios nos Tata ku ta den shelu. Na aña 1999 Señor a duna nos e di dos milager den nos bida esta nos di dos yu muhé Julianne Curiel. Despues di a biba kasi 15 aña na Hulanda Señor a trese nos bek Kòrsou ku un mishon esta di ta un ehèmpel di Kristu Hesus.
E stap aki tabata mas kresementu di mi AMOR pa nos Señor. Saliendo for di un bida sigur na Hulanda nos a bin bek Kòrsou poniendo tur kos den man di Dios i den 1 aña di tempu Señor a regla tur kos. Algu ku pa hopi hende ta imposibel tabata posibel pa nos. Esta gradesido nos ta Señor. Abo Señor ta lus di nos bida. Pero dia 16 di febrüari 2006 mi a haya resultado di mi paptèst. Esaki ta algu ku ningun hende no ta ferwaktu pasombra e tabata malu. Pero mi Fe den Dios Todopoderoso a yudami keda para firme riba mi pianan. Mi tabata sa sigur ku solamente Dios sa kiko ta pasando i mi a bisa Señor ku mi ta konfia den dje i ku mi tabata kla pa kana e kaminda ku E a plania p’ami. Mi a aseptá lokual ku tabata pasando i mi a pidi Señor tuma kontròl di mi kurpa i mi bida. I awe mi por konta boso ku tur dia ta un “challenge” biba riba e mundu aki pero ku Dios mi ta sano i salvo. Mi ta bendishoná, salú i ta kresiendo dia pa dia mas den Dios nos Salbador. Danki Tata pa mi bida. Mi stima Bo Tata i mi ta stima boso tur mi rumannan.
– Inusha, amiga di Hesus –